gl en es en gl gl uk es pt en pt en gl es ca gl id es lt pt gl en en eu gl lt pt gl en gl lt gl es en en es es es gl gl gl en es es gl pl pt pt es en pt gl en en gl eu pt en en gl it gl gl nl gl lt es gl gl gl pt gl hu es es en gl gl uk es en es gl gl es gl it gl es pt en pt lt gl gl pt es pt es gl gl gl gl gl gl gl gl gl gl gl es gl en es sv es fr es de pt de gl gl it gl pt es en en pt es en sv es pt es es fr en es gl de pt es en de gl es gl en gl es es sv es en es es fr en pt es de pt gl gl de es es lt es gl lt es es lt es es lt es es lt es vi lt es uk lt gl uk lt es gl gl gl es pt en pt fr es gl ca en gl es gl gl gl es gl gl es gl it gl nb gl en
Anova, EU e Ferrol en Común avalan a vía de CA para reflotar En Marea
A dirección agradece o "diálogo" proposto, pero reitera o seu rexeitamento a unha mesa de confluencia
photo_camera Paula Quinteiro y Luís Villares. EFE
A proposta de Compostela Aberta (CA) para renovar os órganos de dirección de En Marea comeza a calar entre as distintas sensibilidades que conforman o espazo rupturista galego. Este venres foron ata tres os líderes políticos que aseguraron ver con bos ollos unha medida que suporía un adianto a setembro das eleccións internas, tendo en conta que as voces disonantes levaban meses xerando no espazo de confluencia un ruído que moitos estiman insoportable.
O primeiro en manifestarse foi o portavoz nacional de Anova, Antón Sánchez, quen asegurou que ve "positiva" e "construtiva" a iniciativa, xa que busca "integrar as sensibilidades necesarias para ser a alternativa verdadeira ao PP". O partido nacionalista confirmará este sábado na reunión da súa coordinadora se recolle a pelota lanzada por CA para formar parte dunha "mesa de confluencia" na que estaría acompañado polos seus socios na primeira coalición -EU e Podemos- e as mareas de Santiago, A Coruña e Ferrol.
Para Sánchez, que xa mostrou anteriormente o seu descontento pola configuración dos órganos de dirección do partido instrumental e algunhas das súas decisións, é preciso "integrar as sensibilidades, que son necesarias para ser a alternativa verdadeira ao PP". Así, sinalou que, a nivel persoal, ve máis que "positivo" o movemento de CA, porque entende que parte "dunha vontade para construír ese suxeito de unidade popular, que ten que ser plural e diverso".
Pouco despois, a deputada de En Marea no Congreso pola Coruña, Yolanda Díaz, aseguraba nun acto na cidade herculina que a proposta de Martiño Noriega "é plural e inclusiva, e nela caben todos". A histórica dirixente de Esquerda Unida (EU) explicou que ve con "moito interese" unha iniciativa na que "temos que estar todos" e avogou por repensar "o futuro que vén", que "ten que ver con sumar, non con restar".
O último en dar por boa a postura de Compostela Aberta, e dunha maneira máis explícita, foi o alcalde de Ferrol, Jorge Suárez. Cuestionado polos medios sobre este asunto, o rexedor expresou o seu "total apoio" e incidiu no seu respaldo a "todos os puntos do escrito" aprobado pola asemblea da marea que goberna Santiago desde 2015. "Se estivese nesa asemblea, votaría a favor", apostilou.
Suárez considera que os problemas internos de En Marea "teñen que ter unha solución política, non unha solución orgánica mediática". Neste sentido, precisou que desde a súa formación secundarán "calquera iniciativa que teña como fin pacificar un espazo que ten demasiada convulsión".
A solución pasa, argumentou o líder de Ferrol en Común, por "sentar e dialogar" para "lograr un consenso" que acabe cunha crise que "está a facer perder a ilusión e moitos votos da xente". Así, encadrou a iniciativa de CA nun "movemento estratéxico por parte dun sector de En Marea" na consecución deste fin.
A DIRECCIÓN. A pesar de manifestar o xoves a través dun comunicado que a proposta dunha mesa de confluencia non lle parecía adecuada, a dirección de En Marea agradeceu este venres a vontade de "diálogo" da marea compostelá. Neste sentido, as portavoces Ana Seijas e Victoria Esteban apuntaron en rolda de prensa que esa interactuación entre as partes do universo rupturista debe darse a través da participación nos "órganos" cos que xa conta a organización. Polo momento, anunciaron que o Consello das Mareas avaliará a posibilidade de adiantar as eleccións internas nunha reunión aínda sen data, polo que previsiblemente posporase ata despois do verán.
O partido instrumental atravesa unha situación de división desde hai ano e medio, cando se celebraron as primeiras eleccións ao Consello das Mareas. Desde entón, son varios os episodios que acrecentaron as diferenzas internas, o último deles o apoio de varios membros da coordinadora ao nacemento de Marea de Ferrol, que moitas voces viron como unha traizón a Jorge Suárez. En referencia a isto, tanto Seijas como Esteban desmentiron este venres que a formación rupturista o apoiara oficialmente.
Compostela Aberta En Marea Galicia Luís Villares Anova Antón Sánchez
Twitter acepta la oferta de Musk para comprar la red social por 44.000 millones
El alza de las pensiones sumará 90 euros al mes al jubilado medio
2-0. Alerta naranja en el Atlético
1-0. El 'catenaccio' del Inter complica la vida al Barcelona
Un viaje desde Horta de Seminario
El Híper Froiz de Carril das Flores es el supermercado más barato de la ciudad de Lugo
Se cae una de las casetas del pulpo del ferial de San Froilán
Las barracas abren ya el sábado y el precio de las grandes sube a 5 euros
Casetas casi al precio de un piso
Muere en el Hula uno de los dos heridos en un accidente registrado en Abadín
Vivir en un portal: "Si me diesen la Risga, me iría a una pensión y no dormiría en la calle"
Twitter acepta la oferta de Musk para comprar la red social por 44.000 millones
El alza de las pensiones sumará 90 euros al mes al jubilado medio
V.N. / Agencias 05/oct./22
Los abonos gratuitos de Renfe se mantendrán en 2023
2-0. Alerta naranja en el Atlético
Iñaki Dufour (Efe) 05/oct./22
1-0. El 'catenaccio' del Inter complica la vida al Barcelona
Tomás Frutos (Efe) 05/oct./22
Un viaje desde Horta de Seminario
Dos policías nacionales evitan que una joven se tire de un puente en A Coruña
Muere un inspector de Policía en Carballeda de Valdeorras al caer de su bicicleta
Redacción / Europa Press 04/oct./22
Fallece un hombre en Santiago al ser atropellado por una furgoneta frente al Parlamento
Estrella Galicia relanza su receta original recuperando su icónica botella
Detenido el conductor del coche en el que murió una joven al caer al río en Cerdedo-Cotobade
Las recetas se podrán renovar por vía telemática en Galicia y se automatizarán las bajas
El arranque del Congreso Conxemar colapsa los accesos al Ifevi
Muere un hombre atropellado en la A-52 en Ponteareas